Diriġenti mill-iskola medika ta' Barts kienu qegħdin iħufu f'Għawdex fl-aħħar jiem bil-għan li jsibu appartamenti li jkunu jistgħu joffru lill-istudenti li mis-sena d-dieħla mistennija jibdew korsijiet f'Għawdex. Il-gazzetta KullĦadd hija infurmata li d-diriġenti ta' Barts daru diversi lokalitajiet, b'mod partikolari dawk l-iktar qrib ir-Rabat, Għawdex, fejn se jkun hemm il-kampus tal-iskola. Fl-immedjat, ta' Barts qegħdin ifittxu blokok ta' appartamenti li jkunu jistgħu jgħixu fihom numru ta' studenti li jkunu miġbura flimkien. Mis-sena d-dieħla Barts se tkun qed iġġib lura Malta madwar 60 student; ammont li mistenni jitla' għal 300 fir-raba' sena. Fil-fatt, id-diriġenti ta' Barts qed jaħsbu li sar-raba' sena jkollhom 300 student kull sena u għalhekk il-ħtieġa li eventwalment jesponu l-idea ta' akkomodazzjoni waħda li tkun ikbar u tiġbor iktar studenti flimkien. Hawn qed iħarsu lejn ir-Rabat; soluzzjoni fit-tul li qed tkun meqjusa bħala iktar vijabbli. L-akkomodazzjoni mhix parti mill-kors li jħallsu l-istudenti, iżda hija servizz li toffri l-iskola biex tiffaċilita ħajjet l-istudenti.